51. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. Ζ1β/οίκ. 64384 της 18/31 Δεκ. 1974 (ΦΕΚ Β’ 1369) Περί καθορισμού θέσεων Μαιών, Επισκεπτριών Αδελφών και Νοσοκόμων Αγροτικών Ιατρείων και Υγειονομικών Σταθμών. ΄Εχοντες υπ’ όψει: α)Τον Νόμ. 3487/55 (άρθρ. 10). β)Το Ν.Δ. 4111/60 (άρθρ. 17 και 20). γ)Το Ν.Δ. 226/73. δ)Τας υποχρεώσεις και ανάγκας της υπηρεσίας διά την προαγωγήν εις τον 5ον βαθμόν των κεκτημένων τα τυπικά και ουσιαστικά προσόντα Μαιών, Επισκεπτριών Αδελφών και Νοσοκόμων των Αγροτικών Ιατρείων και Υγειονομικών Σταθμών, αποφασίζομεν: Καθορίζομεν τας διαβαθμισθείσας βάσει των διατάξεων του ανωτέρω (γ) σχετικού θέσεις Μαιών, Επισκεπτριών Αδελφών και Νοσοκόμων τριετούς φοιτήσεως, των Αγροτικών Ιατρείων και Υγειονομικών Σταθμών, ως ακολούθως: α)Θέσεις Μαιών επί 8ω-6ω βαθμώ 695 και επί 5ω4ω βαθμώ 348, προερχομένας εκ των 141 θέσεων των Υγειονομικών Σταθμών, 749 θέσεων των Αγροτικών Ιατρείων Α’ τάξεως και 153 θέσεων των ήδη υπηρετουσών εις Αγροτικά Ιατρεία Β’ τάξεως. Αι ως άνω επί 8ω-6ω βαθμώ θέσεις, δύνανται, συμφώνως προς το άρθρ. 17 του Ν.Δ. 4111/60 ν’ αυξάνωνται μέχρι του αριθμού των λειτουργούντων Αγροτικών Ιατρείων εφ’ όσον αι ανάγκαι της περιφερείας επιβάλλουν τούτο. Β)Θέσεις Επισκεπτριών Αδελφών και Νοσοκόμων επί 8ω-6ω βαθμώ 575 και επί 5ω-4ω βαθμώ 288, προερχομένας εκ των 114 θέσεων των Υγειονομικών Σταθμών και 749 θέσεων των Αγροτικών Ιατρείων Α’ τάξεως. Η παρούσα δημοσιευθήτω διά της Εφημερίδος της Κυβερνήσεως. 